ai4bharat/Pralekha huggingface dataset:
خزانہ اور کمپنی امور کی وزیر محترمہ نرملا سیتا رمن نے آج اپنی اولین بجٹ کی تقریر کی اور پارلیمنٹ کے روبرو مرکزی بجٹ 20-2019 پیش کیا۔ مرکزی بجٹ 20-2019 کی کلیدی جھلکیاں درج ذیل ہیں:
دہائی کے لئے 10 نکاتی لائحہ عمل
5 کھرب ڈالر معیشت کے حصول کی جانب
براہ راست ٹیکس
ٹیکس کی سہل کاری اور زندگی بسر کرنا آسان۔ ٹیکنالوجی کے استعمال کے ذریعے اصول وقواعد پر عمل کرنا آسان ہوگیا ہے۔
قابل استطاعت ہاؤزنگ
برقی موٹر گاڑیوں کو فروغ دینا
دیگر براہ راست ٹیکس اقدامات
اسٹارٹ اپس کو راحت
این بی ایف سی
بین الاقوامی مالی خدمات اور قرض 
تمسکات لین دین ٹیکس 
بالواسطہ ٹیکس
میک اِن انڈیا
دفاع
دیگر بالواسطہ ٹیکس تجاویز
گرامین بھارت / دیہی بھارت
شہری بھارت / شہری ہندوستان
نو جوان
ایز آف لیونگ
ناری تُو نارائنی / خواتین
ہندوستان کی سافٹ پاور
بینک کاری اور مالی سیکٹر
ڈجیٹل ادائیگی
سَن رائز اور ایڈوانس ٹیکنا لوجی شعبے میں بڑی سرمایہ کاری
19-2014 ء کی حصولیابیاں
مستقبل کا خاکہ
وزارت خزانہ
چھ دیگر ریاستیں بین ریاستی ای-وے بل اپریل 2018 سے نافذ کریں گی
نئی دہلی، 18؍اپریل /جی ایس ٹی کونسل کے فیصلے کے مطابق، تمام ریاستوں میں اشیاء اور سازوسامان کے بین ریاستی نقل و حمل کے لئے یکم اپریل 2018 سے ای-وے بل نظام نافذ کر دیا گیا ہے۔ 15؍اپریل 2018 تک ریاست کے اندر ہی سازوسامان کے نقل و حمل کیلئے ای –وے بل نظام آندھر پردیش، گجرات، کرناٹک، کیرالہ، تلنگانہ اور اترپردیش میں لاگو ہو گیاہے۔ ای-وے بل آسانی سے اور کامیابی کے ساتھ بنائے گئے ہیں، جن میں 6 لاکھ سے زیادہ کے ای-وے بل 15 تا 17؍اپریل 2018 تک ریاست کے اندر ہی نقل و حمل سے جنریٹ کئے گئے ہیں۔
یہ اطلاع دی جاتی ہے کہ ریاست کے اندر ہی سازوسامان کے نقل و حمل کیلئے بین ریاستی ای وے بل درج ذیل ریاستوں میں نافذ کیاگیا ہے۔ یہ ریاستیں ہیں:
- بہار
- جھارکھنڈ
- ہریانہ
- ہماچل پردیش
- تریپورہ اور
- اتراکھنڈ
ان ریاستوں میں ای-وے بل نظام سے امید ہے کہ ای وے بل نظام سے نقل و حمل اور تجارت میں مزید بہتری آئے گی اور صنعت اور تجارت کو فروغ ملے گا۔
نیز اس سے ملک بھر میں واحد ای وے بل نظام کے نفاذ کے لئے راستہ ہموار ہوگا۔ ان ریاستوں میں تجارت و صنعت اور نقل و حمل کےلئے ای-وے بل پورٹل یعنی https://www.ewaybillgst.gov.in پر آخری تاریخ کا انتظار کئے بغیر اپنا رجسٹریشن جلد سے جلد کرائیں۔

U. No. 2153
(Visitor Counter : 66
وزیراعظم کا دفتر
میانمار کی اسٹیٹ کونسلر کے ساتھ وزیراعظم کی ملاقا ت
نئی دہلی،04؍نومبر،وزیراعظم جناب نریندر مودی نے 3؍نومبر 2019 کو آسیان-انڈیا سربراہ کانفرنس کے موقع پر میانمار کی اسٹیٹ کونسلر آنگ سان سوچی سے ملاقات کی۔ ستمبر ؍2017 میں میانمار کے اپنے گزشتہ دورے اور جنوری 2018 میں آسیان-انڈیا یادگار سربراہ کانفرنس کے دوران اسٹیٹ کونسلر کے ہندوستان کے دورے کو یاد کرتے ہوئے دونوں لیڈروں نےدونوں ملکوں کے درمیان اہم پارٹنرشپ کی ترقی پر اطمینان کا اظہار کیا۔
وزیراعظم نے ہندوستان کی لُک ایسٹ پالیسی اور پڑوسی ملکوں کو ترجیح دینے کی پالیسیوں کے پیش نظر اُس ترجیح پر زور دیا، جو ہندوستان ایک پارٹنر کے طور پر میانمار کو دیتا ہے۔ اس مقصد کے لئے انہوں نے سڑکوں، بندرگاہوں اور دیگر بنیادی ڈھانچے کی تعمیر کے ذریعہ میانمار تک اور اس کے ذریعہ جنوب-مشرقی ایشیاء تک مادی کنکٹی ویٹی کو بہتر بنانے کےلئے ہندوستان کی عہدبندی پرزور دیا۔ ہندوستان ، میانمار کی پولیس، فوج اور سول سروینٹس کے ساتھ ساتھ اس کے طلبہ اور شہریوں کےلئے صلاحیت کی توسیع کی مضبوطی کے ساتھ حمایت بھی جاری رکھے گا۔ دونوں لیڈروں نے اس بات پر اتفاق کیا کہ عوام سے عوام کے رابطوں سے پارٹنرشپ کی بنیاد کی توسیع میں مدد ملے گی اور اس لئے انہوں نےدونوں ملکوں کے درمیان فضائی کنکٹی ویٹی کی توسیع اور نومبر 2019 کے آخر میں ینگون میں سی ایل ایم وی ممالک  کےلئے ایک کاروباری تقریب کی میزبانی کرنے کے حکومت ہند کے منصوبوں سمیت میانمار میں ہندوستان کے بڑھتے ہوئے کاروباری مفاد کا خیر مقدم کیا۔
اسٹیٹ کونسلر آنگ سان سوچی نے اس بات کی تصدیق کی کہ ان کی حکومت ہندوستان کے ساتھ شراکت داری کو اہمیت دیتی ہے اور انہوں نے میانمار میں جمہوریت کی توسیع اور ترقی کی گہرائی کے لئے ہندوستان کی مسلسل حمایت کی ستائش کی۔
دونوں ملکوں نے اس بات پر اتفاق کیا کہ ہماری شراکت داری کی وسعت کو جاری رکھنے کے لئے مستحکم اور پُرامن سرحد کی بہت اہمیت ہے۔ وزیراعظم نے کہا کہ ہندوستان -میانمار کی سرحد کے پار کارروائی کرنےکےلئے شورش برپاکرنے والےکسی گروپ کو جگہ نہ دیئےجانے کو یقینی بنانے کےلئے ہندوستان میانمارکےتعاون کو بہت اہمیت دیتاہے۔
250پری فیبریکیٹیڈ مکانات تیار کرنے ، جو کہ اس سال جولائی ماہ میں میانمارحکومت کے سپرد کئے گئے تھے، کے پہلے ہندوستانی پروجیکٹ کے مکمل ہونے پر رکھائن کی صورتحال کے سلسلے میں وزیراعظم نے اس ریاست میں مزید سماجی، اقتصادی پروجیکٹوں پر کام کرنے کے لئے ہندوستان کی آمادگی کا اظہار کیا۔ وزیراعظم نے اس بات پر زور دیا کہ اپنے گھروں سے اُجڑ کر بنگلہ دیش میں قیام پذیر لوگوں کی رکھائن ریاست میں تیزرفتار محفوظ اور پائیدار طریقے سے اپنے گھروں کو واپسی نہ صرف خطے کے مفاد میں ہے بلکہ بے گھر افراد اور تینوں پڑوسی ملکوں، ہندوستان، بنگلہ دیش اور میانمار کے بھی مفاد میں ہے۔
دونوں لیڈروں نے دونوں ممالک کے بنیادی مفاد کے شعبوں میں تعاون کے تمام معاملوں میں مستحکم تعلقات کا اعتراف کرتے ہوئے آنے والے سال میں اعلیٰ سطحی بات چیت کی رفتار کو برقرار رکھنے پر اتفاق کیا۔
۔۔۔۔۔۔۔۔۔۔۔

U- 4909
(Visitor Counter : 37
بجلی کی وزارت
پی ایف سی نے 5000 مسافر ای وی اور 1000 کارگو ای وی کے لیے 633 کروڑ کا قرض منظور کیا
دہلی میں 5000 مسافر الیکٹرک گاڑیاں تعینات کی جا رہی ہیں، جس کے نتیجے میں 1 لاکھ ٹن سی او2 کے برابر کی بچت ہو گی
پاور فائنانس کارپوریشن لمیٹڈ ، مہارتنا کمپنی اور ہندوستانی پاور سیکٹر میں سرکردہ این بی ایف سی نے  کو 5000 مسافر برقی گاڑیاں  اور 1000 کارگو ای وی کی خریداری کے لیے 633 کروڑ روپئے کا قرض منظور کیا ہے۔ بلواسمارٹ موبلٹی پرائیویٹ لمیٹیڈ کو اس کی ٹیکسی خدمات کو بڑھانے کیلئے لیز پر مسافر الیکٹرک گاڑیوں کو دیا جائے گا۔ قرض کی پہلی قسط جاری کردی گئی ہے، اور ای وی کیبس کا پہلا لاٹ دہلی کی سڑکوں پر آگیا ہے۔
ان ٹیکسیوں کو کل ایک تقریب میں بجلی کی وزارت کے ایڈیشنل سکریٹری جناب اجے تیواری اور پی ایف سی کے سی ایم ڈی جناب رویندر سنگھ ڈھلوں نے جھنڈی دکھا کر روانہ کیا۔ راجیو رنجن جھا، ڈائریکٹر ، جناب منوج شرما، ڈائریکٹر ، محترمہ سمی آر ناکرا، سی وی او اور جناب انمول سنگھ جگی  اور دیگر سینئر افسران اس موقع پر موجود تھے۔
ای وی کی پہلی لاٹ کو جھنڈی دکھانے کے موقع پر خطاب کرتے ہوئے، پی ایف سی کے سی ایم ڈی، جناب رویندر سنگھ ڈھلون نے کہا،‘‘ملک میں ای موبلٹی کو اپنانے کا کام تیزی سے جاری ہے اور ہمارا ماننا ہے کہ اس شعبے میں بہت زیادہ امکانات موجود ہیں۔ اس فنڈنگ کے ذریعےپی ایف سی نے ہندوستان کے قومی سطح پر طے شدہ شراکت  کے اہداف میں حصہ لینے کی کوشش کی ہے۔ یہ ملک میں نقل و حمل کے ایک صحت مند اور پائیدار طریقے کو اپنانے کی سمت میں کافی اہم ثابت ہوگا۔
پی ایف سی کی طرف سے فنڈ کردہ 5000 مسافر  الیکٹرک فور وہیلر دہلی میں تعینات کیے جا رہے ہیں اور اس کے نتیجے میں ایک لاکھ ٹن کے مساوی کاربن ڈائی آکسائیڈ کے اخراج کی بچت ہوگی۔ یہ صرف 50 لاکھ ٹن سے زیادہ بڑھے ہوئے پیڑوں کے ذریعے ایک سال میں کھپت کی جانے والی سی او2 کے برابر ہوگی۔ ہندوستان کے صفر کے ہدف کو پانے کی سمت میں بڑھتے ہوئے پی ایف سی، قابل تجدید توانائی کو بڑے پیمانے پر فنڈ دینے کے علاوہ، ای وی ، بیٹری ، او ای ایم اور ای وی چارجنگ سہولتوں کے شعبے میں قرض دستیاب کرانے کے مواقع تلاش کر تارہا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 75
وزارت اطلاعات ونشریات
فوٹو ڈویژن نے 8ویں نیشنل فوٹوگرافی ایوارڈز کا اعلان کیا
نئی دہلی، 07 دسمبر 2019/ اطلاعات و نشریات کی وزارت کے تحت پریس انفارمیشن بیورو کے فوٹو ڈویژن نے آٹھویں نیشنل فوٹوگرافی ایوارڈز کے لیے اندراج طلب کیے ہیں۔
فوٹوگرافی ڈویژن کے ذریعے ملک کے مختلف پہلوؤں مثلاً آرٹ ، ثقافت، ترقی ، وراثت ، تاریخ، زندگی ، عوام ، معاشرہ اور روایت کو فوٹوگرافی کے میڈیم سے فروغ دینے کے لیے اور ملک بھر کے پروفیشنل اور پیشہ ور اور شوقین فوٹوگرافروں کی حوصلہ افزائی کے لیے یہ ایوارڈ ہر سال دیئے جاتے ہیں۔
نیشنل فوٹوگرافی ایوارڈز تین زمروں کے تحت دیئے جاتے ہیں: زندگی بھر کی کارکردگی کا ایوارڈ، پروفیشنل فوٹوگرافرس کے لیے ایواڑد اور شوقین فوٹوگرافروں کے لیے ایوارڈ ۔
زندگی بھر کی کارکردگی کے ایوارڈ میں تین لاکھ روپے کا نقد انعام دیا جاتا ہے۔
پروفیشنل فوٹوگرافروں کے لیے اس سال کا موضوع ‘زندگی اور پانی ’ ہے۔ پروفیشنلس کے زمرے کے تحت ایوارڈ میں ‘پروفیشنل فوٹوگرافر آف دی ایئر’ ایوارڈ کے ساتھ ایک لاکھ روپے کا نقد انعام دیا جاتا ہے اور پانچ خصوصی تذکرے کے ایوارڈ کے ساتھ پچاس ہزار روپے فی کس کا نقد انعام دیا جاتا ہے۔
اس سال شوقین فوٹوگرافروں کے لیے موضوع ‘ہندوستان کی ثقافتی وراثت’ ہے۔ شوقین فوٹوگرافر کے زمرے کے تحت ایوارڈز میں ایک ‘امیچیور فوٹوگرافر آف دی ایئر’ ایوارڈ کے ساتھ 75 ہزار روپے کا نقد انعام اور پانچ خصوصی تذکرے کے ایوارڈ کے ساتھ 30 ہزار روپے فی کس کا نقد انعام دیا جاتا ہے۔
8ویں نیشنل فوٹوگرافی ایوارڈز کے لیے تفصیلی رہنما خطوط اور رجسٹریشن فارم ویب سائٹ photodivision.gov.in اور pib.gov.in پر دستیاب ہے۔
۔۔۔۔۔۔۔۔۔۔۔
م ن۔ا گ ۔ م ت ح ۔
U-5640
(Visitor Counter : 71
کیمیکلز اور فرٹیلائزر کی وزارت
این پی پی اے کووڈ۔ انیس پلس آکسیمیٹر اور آکسیجن کنسنٹریٹرز کے لئے ضروری طبی سازوسامان کی قیمتوں میں اضافے کی نگرانی اور ملک میں ان کی مناسب دستیابی کو یقینی بنا رہا ہے
پریس نوٹ
کووڈ۔ انیس وبا کے تناظر میں حکومت ملک میں کووڈ -19 کے کلینیکل مینجمنٹ کے لئے ضروری طبی سازوسامان کی مناسب دستیابی کو یقینی بنانے کے لئے کوشاں ہے۔ وزارت صحت و خاندانی بہبود  نے اس کے لئے اہم طبی سازوسامان کی فہرست کی نشاندہی کی ہے اور قومی دواسازی کی قیمتوں کا تعین کرنے والی اتھارٹی  سے درخواست کی ہے کہ وہ ملک میں اس کی فراہمی کو یقینی بنائے۔
حکومت صارفین کو سستی قیمتوں پر زندگی بچانے والی دوائیوں / آلات کی دستیابی کے تئیں پرعزم ہے۔ تمام طبی آلات کو دوا کے طور پر نوٹیفائی کیا گیا ہے اور انہیں یکم اپریل 2020 سے ڈرگس اینڈ کاسمیٹکس ایکٹ ، 1940 اور ڈرگس  ، 2013 کے ضابطہ بندی نظام کے تحت رکھا گیا ہے۔ اہم طبی سازو سامان کی بڑھتی قیمتوں پر نظر رکھنے کے لئے این پی پی اے نے ، ڈی پی سی او
2013 کے تحت حاصل اختیارات کا استعمال کرتے ہوئے پلس آکسیمیٹر اور آکسیجن کنسنٹریٹرکے مینوفیکچررز اور امپورٹرز سے قیمت سے متعلق اعداد وشمار منگائے ہیں تاکہ یہ یقینی بنایا جا سکے کہ یکم اپریل 2020 کی موجودہ قیمت میں ایک سال میں 10فیصدسے زیادہ کا اضافہ نہ ہو سکے۔
یکم جولائی 2020 کو میڈیکل ڈیوائسس انڈسٹری ایسوسی ایشنز اور سول سوسائٹی گروپ کے ساتھ اسٹیک ہولڈرز کی مشاورت این پی پی اے میں ہوئی تھی جس میں اس بات پر زور دیا گیا کہ اہم طبی سامان سازوسامان کے تمام مینوفیکچررز / امپورٹرز ملک میں اس کی مناسب دستیابی کو یقینی بنائیں۔ اس بات کا اعادہ کیا گیا ہے کہ تمام میڈیکل ڈیوائسز ڈی پی سی او ، 2013 کے تحت پرائس ریگولیشن کے تحت آ چکے ہیں۔ اس لئے طبی آلات کی قیمت میں اضافے پر اس کے پیرا بیس کے تحت نظر رکھی جائے گی۔ این پی پی اے کے چئیرمین نے صنعت سے یہ بھی کہا کہ یہ ’ معمول طور سے چلنے والا کاروبار‘ نہیں ہے اور پبلک ہیلتھ ایمرجنسی میں منافع خوری کا بھی وقت نہیں ہے۔ اس مشاورتی میٹنگ میں میڈیکل ڈیوائسیز انڈسٹری ایسوسی ایشنز سے یہ بھی کہا گیا کہ وہ موجودہ صورت حال میں وسیع تر مفاد عامہ میں ضروری طبی آلات کی خردہ قیمت کو کم کریں جیسا کہN-95ماسک کے مینوفیکچررز اور امپورٹرز نے کیا ہے۔
قومی ادویہ سازی کی قیمتوں کا تعین کرنے والی اتھارٹی، محکمہ برائے ادویہ سازی،
کیمیا اور کھاد کی وزارت، حکومت ہند
نئی دہلی:2 جولائی2020
وزیراعظم کا دفتر
وزیراعظم نے ویر ساورکرکو ان کی جینتی کے موقع پر خراج عقیدت پیش کیا
وزیراعظم نریندر مودی نے ویر ساورکرکو ان کی جینتی کے موقع پر خراج عقیدت پیش کیا ہے۔
اپنے ایک ٹوئٹ میں وزیراعظم نے کہا ہے کہ:
‘‘ جنگ آزادی کے عظیم مجاہد اور معروف قوم پرست ویر ساورکر کو ان کی جینتی کے موقع پرصدہا سلام’’۔
سائنس اور ٹیکنالوجی کی وزارت
سائنس اور ٹیکنالوجی کے محکمہ ایس سی ٹی آئی ایم ایس ٹی کے تیار کردہ دیسی آلہ سے اندرونی نسوں میں خون کے جمنے کو روکنے میں مدد مل سکتی ہے اور کم خرچ میں جان کو خطرہ کے حالات سے بچایا جا سکتا ہے
نئی دہلی 13ستمبر :
جسم کے اندرونی شریانوں  یا پیر کی نسوں میں خون کے تھکے جمنے سے زندگی کے لئے خطرہ پیدا ہو سکتا ہے۔ بھارت کے سائنسدانوں نے ایک ایسا آلہ تیار کرنے میں کامیابی حاصل کی ہے جو خون کے بہاو کو آسان کرنے میں مددگار ثابت ہو سکتا ہے اور جس سے ڈی وی ٹی جیسے مسائل سے بچا جا سکتا ہے۔
اس آلہ سے خاص طور پر ان مریضوں کو راحت مل سکتی ہے جو ایک طویل عرصے سے چلنے پھرنے سے قاصر ہیں، بستر پر ہیں، کسی آپریشن کے سبب چلنا پھرنا بند ہے، پیروں میں فالج ہے، ڈی وی ٹی سے متاثر ہیں۔ ڈی وی ٹی سے سوجن، لالی اور اعضا میں زیادہ گرمی کے مسائل کا سامنا کرنا پڑتا ہے۔ خون کے تھکوں کے الگ ہونے اور خون کے شریانوں کے توسط سے پھیپھڑوں تک پہنچنے کے سبب پھیپھڑوں کو بھاری نقصان ہو سکتا ہے۔ اس سے زندگی کے لئے خطرہ پیدا کرنے والے سنگین مسائل سامنے آ سکتے ہیں۔
حکومت ہند کے محکمہ سائنس اور ٹیکنالوجی کے تحت ایک خود مختار ادارہ شری چترا ترونل انسٹی ٹیوٹ فار میڈیکل سائنسز اینڈ ٹکنالوجی ، ٹریوندرم  کے سائنسدانوں کی ایک ٹیم نے ڈی وی ٹی کی روک تھام کے لئے ایک آلہ تیار کیا ہے۔ انجینئرنگ ٹیم میں جناب جتین کرشنن ، جناب بیجو بنجامن اور جناب کوروتھو پی ورگیس شامل تھے۔
اس طرح کے آلات کی درآمد پر اب تک 2 لاکھ سے 5 لاکھ روپے تک کا خرچ آتا تھا۔ تاہم ملک میں ایس سی ٹی آئی ایم ایس ٹی ٹیم کے ذریعہ تیار کردہ اس آلہ کی بازار میں قیمت 1 لاکھ روپے سے بھی کم ہونے کا امکان ہے۔
نیا تیار کردہ یہ آلہ پیروں کی نسوں کو سیکونس میں سکوڑتا اور کھولتا ہے جس سے خون کا بہاو معمول کی رفتار سے شریانوں میں بہنے لگتا ہے۔ اس عمل میں یقینی بنایا گیا ہے کہ آلہ نسوں کو سکوڑے لیکن لیکن خون شریانوں پر اس کا دباو نہ پڑے۔ اس کے کام کرنے کے طریقوں کی نگرانی کی جا سکتی ہے اور الیکٹرانک سرکٹ کے ذریعہ اس کے دباو کو کنٹرول بھی کیا جا سکتا ہے۔
اس آلے کی تیاری اور فروخت کے لئے لائسنس دینے کا اختیار کیرالا کے کوچی میں واقع اینپروڈکٹس کو منتقل کردیا گیا ہے۔ سات سال پرانی اس کمپنی کے پاس آٹومیشن اور کنٹرول والی مصنوعات بازار میں ہیں۔
کامرس اور صنعت کی وزارتہ
ہندوستان فن لینڈ مشترکہ کمیشن کا 19 واں اجلاس اختتام پذیر
نئی دہلی،21/ نومبر۔ہندوستان اور فن لینڈ کا مشترکہ کمیشن کا19 واں اجلاس نئی دہلی میں اختتام پذیر ہوگیا ہے یہ اجلاس 20 اور 21 نومبر2019 کو ہوا تھا۔20 نومبر کو تکنیکی اجلاس ہوا تھا اور21 نومبر 2019 کو مشترکہ کمیشن کا اجلاس ہواتھا۔ مشترکہ کمیشن کے اجلاس کی مشترکہ صدارت ہندوستان کی طرف سے کامرس کے محکمے کی جوائنٹ سکریٹری محترمہ ندھی منی ترپاٹھی نے کی تھی اور فن لینڈ کی طرف سے فن لینڈ کے خارجی امور کی وزارت ، امریکہ اور ایشیا کے محکمے کی ڈائریکٹر جنرل محترمہ پریٹا اسنما نے کی تھی۔
مشترکہ کمیشن کے اجلاس کاایجنڈا ڈبلیو ٹی او معاملات۔ انڈیا ای یو ۔ بی ٹی آئی اے، باہمی تجارت اور سرمایہ کاری تعلقات، تجارتی روکاوٹ کے معاملات اور تجارت کو فروغ دینے کے اقدامات، بجلی ، پیٹرولیم اور گیس ، نئی اور قابل تجدید توانائی، ماحولیات ، کلین ٹیک ، سائنس ، ٹیکنالوجی اور اختراعات، تعلیم اور ہنر مندی کافروغ اور لیبر موبیلٹی، ڈیجیٹلائزیشن نیز آئی سی ٹی، ٹرانسپورٹیشن، ٹیکسٹائل سیکشن میں تعاون، ثقافتی تعاون اور سیاحتی تعاون وغیرہ شامل تھا۔
دونوں فریقوں نے ہندوستان اور فن لینڈ کے درمیان معاشی تعلقات کو مستحکم کرنے کے لئے ایک فورم کے طور پر مشترکہ کمیشن کے سود مند رول کو دوہرایا۔ مشترکہ کمیشن کے بحث ومباحثوں میں دونوں ملکوں نے درمیان شراکت داری کے عزم کو دوہرایا تھا۔ دونوں فریقوں نے اس بات کا بھی عزم ظاہر کیا کہ وہ اپنا تعاون کو جاری رکھیں گے تاکہ مشترکہ بنیاد کو مزید وسیع کیاجاسکے جس سے موجودہ شراکت داری کو فروغ ملے گا اور مستقبل کے مواقع کے لئے گنجائش پیدا ہوگی۔
اس سال ہندوستان اور فن لینڈ کے سفارتی تعلقات کے 70 سال مکمل ہورہے ہیں۔ لہذا ہندوستان اور فن لینڈ نے وسیع تر معاملوں پر تعاون کرنے کا عزم کیا ہے اور یورپی یونین کے ممبر کی حیثیت سے فن لینڈ ایک متوازن اور جامع تجارتی تعلقات کے لئے کلیدی شراکت دار کی حیثیت سے ہندوستان کا احترام کرتا ہے۔
ہندوستان اور فن لینڈ کے درمیان 15-2014 میں 1.247 ارب امریکی ڈالر کی دو طرفہ تجارت ہوئی اور 17-2016 میں تجارت 1.284 ارب ڈالر ہوئی۔2016 میں فن لینڈ کی کمپنیوں نے اپریل 2000 سے جولائی 2017 کے درمیان 419 ملین امریکی ارب ڈالر کی سرمایہ کاری کی۔ ہندوستان میں تقریباً 100 فن لینڈ کمپنیاں سرگرم ہیں اور تقریبا 30 ہندوستانی کمپنیاں سافٹ ویئر اور کنسلٹینسی سیکٹر میں فن لینڈ میں سرگرم ہیں۔
ہندوستانی وفد کی قیادت کامرس اور صنعت کی ہندوستانی وزارت کے کامرس کے محکمے کی جوائنٹ سکریٹری محترمہ ندھی منی ترپاٹھی نے کی۔یہ وفد صنعت اور اندرونی تجارت کے فروغ کے محکمے اور نئی اور قابل تجدید توانائی، ماحولیات، جنگلات اور آب وہوا میں تبدیلی، ہنر مندی کے فروغ اور صنعت کاری، الیکٹرانک اور آئی ٹی، سڑک ٹرانسپورٹ اورشاہراہوں، شہری ہوا بازی ، ٹیکسٹائل، ثقافت، سیاحت اور بجلی کے سینئر افسروں پر مشتمل تھا۔حکومت ہند کے مختلف محکموں کے نمائندے بھی اس وفد کا حصہ تھے۔ سائنس اور ٹیکنالوجی ، بائیو ٹیکنالوجی اور اعلی تعلیم اور ٹیلی مواصلات کے نمائندوں نے بھی اس میں شرکت کی۔
دوسری جانب فن لینڈ کے وفد کی قیادت وہاں کی خارجی امور کی وزارت اور امریکہ اور ایشیا کے محکمے کی ڈائریکٹر جنرل محترمہ پریٹا اسنما نے کی۔فن لینڈ کا وفد خارجی امور معیشت اور روزگار اور تعلیم وثقافت کی وزارتوں کے نمائندوں اور نئی دہلی میں فن لینڈ کے سفارتخانوں کے عہدےداروں کے علاوہ فن لینڈ چیمبرس آف کامرس اور کنفیڈریشن آف انڈسٹری کے نمائندوں پر مشتمل تھا۔
فن لینڈ نے 2021 میں ہیلسنکی میں مشترکہ کمیشن کے 20 ویں اجلاس کے لئے ہندوستان کو مدعو کیا ہے۔
امور داخلہ کی وزارت
امورِ داخلہ اور تعاون کے مرکزی وزیر جناب امت شاہ نے 2,798 کروڑ روپے کی لاگت سے ترنگا ہل-امباجی-ابو روڈ نئے ریل پروجیکٹ کی کابینی منظوری کے لئے وزیر اعظم جناب نریندر مودی کا شکریہ ادا کیا
جناب نریندر مودی ہندوستانی ثقافت سے مربوط زیارت کے قدیم مقامات کے احیا اور عقیدت مندوں کو سہولتیں فراہم کرنے کے لئے مسلسل کوشاں ہیں
گجرات کے لئے آج کا دن ایک اہم دن ہے، جناب نریندر مودی نے گجرات کے دو مشہور مقاماتِ زیارت ماں امباجی مندر اور شری اجیت ناتھ جین مندر کو ریلوے کے ذریعے جوڑنے کا فیصلہ کیا ہے
یہ 116.65 کلومیٹر کی طویل ریلوے لائن مقامی لوگوں کے ساتھ ساتھ عقیدت مندوں کو ان مقامات پر آنے میں سہولت فراہم کرے گی۔ علاقے کی ترقی کو مزید تقویت ملے گی
منظور شدہ ریل لائن راجستھان میں ضلع سروہی اور گجرات کے بنسکنتھا، سبرکنتھا اور مہسانہ اضلاع سے گزرے گی۔ اس سے نہ صرف دونوں ریاستوں کے لوگوں کو فائدہ پہنچے گا بلکہ اس سے زرعی پیداوار اور مقامی مصنوعات کی تیز رفتار نقل و حمل بھی ممکن ہو سکے گی۔ روزگار کے مواقع بھی پیدا ہوں گے
اس ریل لائن سے نہ صرف ہندوستان اور بیرون ملک کے زائرین ان مقامات تک آسانی سے پہنچ سکیں گے بلکہ گجرات اور راجستھان میں مذہبی سیاحت کو بھی فروغ حاصل ہو گا
امورِ داخلہ اور تعاون کے مرکزی وزیر جناب امیت شاہ نے وزیر اعظم نریندر مودی کی صدارت میں 2,798 کروڑ روپے کی لاگت سے ترنگا ہل-امباجی-ابو روڈ نئے ریل پروجیکٹ کی کابینی منظوری کے لئے وزیر اعظم کا شکریہ ادا کیا۔
ٹویٹس کے ذریعے جناب امیت شاہ نے کہا کہ ’’جناب نریندر مودی ہندوستانی ثقافت سے مربوط زیارت کے قدیم مقامات کے احیا اور عقیدت مندوں کو سہولتیں فراہم کرنے کے لئے مسلسل کوشاں ہیں۔ گجرات کے لئے آج کا دن اہم ہے۔ جناب مودی نے گجرات میں دو مشہور زیارت گاہوں ماں امباجی مندر اور شری اجیت ناتھ جین مندر کو ریلوے کے ذریعے جوڑنے کا فیصلہ کیا ہے۔
مرکزی وزیر داخلہ اور تعاون نے کہا کہ یہ 116.65 کلومیٹر کی طویل ریلوے لائن مقامی لوگوں کے ساتھ ساتھ عقیدت مندوں کو ان مقامات پر آنے میں سہولت فراہم کرے گی۔ علاقے کی ترقی کو مزید تقویت ملے گی۔ میں مرکزی کابینہ کی طرف سے 2,798 کروڑ روپے کی لاگت سے ترنگا ہل-امباجی-ابو روڈ کے نئے ریلوے پروجیکٹ کو منظوری دینے کے لئے وزیر اعظم نریندر مودی کا شکریہ ادا کرتا ہوں۔
منظور شدہ نئے ریلوے پروجیکٹ کے تحت ترنگا ہل-امباجی-ابو روڈ احمد آباد اور ابو روڈ کے درمیان متبادل ریلوے روٹ کھولے گا۔ اس سے نہ صرف علاقے کے لوگوں کے لئے ریل کے ذریعہ آسان آمدورفت کی سہولت ملے گی، بلکہ سماجی اور اقتصادی ترقی کے دروازے بھی کھلیں گے۔ منظور شدہ ریلوے لائن راجستھان کے سروہی اور گجرات کے بنسکنتھا، سبرکنتھا اور مہسانہ اضلاع سے گزرے گی۔ ریلوے کی اس نئی رہگزر سے نہ صرف دونوں ریاستوں کے لوگوں کو فائدہ ہوگا بلکہ زرعی پیداوار اور مقامی مصنوعات کی تیز رفتار نقل و حمل ممکن ہوگی اور روزگار کے مواقع بھی پیدا ہوں گے۔
نئی ریلوے لائن سے علاقے میں سرمایہ کاری بڑھے گی اور معاشی ترقی کو فروغ ملے گا۔ گجرات میں امباجی ایک مشہور زیارت گاہ ہے اور 51 شکتی پیٹھوں میں سے ایک ہے۔ اس ریلوے لائن کو امباجی مندر اور ترنگا پہاڑی کے مشہور اجیت ناتھ جین مندر تک بڑھا دینے سے نہ صرف ہندوستان اور بیرون ملک کے زائرین یہاں تک آسانی سے پہنچ سکیں گے بلکہ گجرات اور راجستھان میں مذہبی سیاحت کو بھی فروغ حاصل ہو گا۔
صحت اور خاندانی بہبود کی وزارت
بھارت نے ‘ایک ارب’ ٹیکہ کاری کااہم سنگ میل طے کیا
صحت یابی کی موجودہ شرح 98.15 فیصد ہے جو مارچ 2020 کے بعد سے سب سے زیادہ ہے
گزشتہ 24 گھنٹےکے دوران 18,454 نئے معاملات درج کئے گئے
اب بھارت میں زیر علاج مریضوں کی تعداد  ہے
جانچ کے بعد متاثر پائے جانے و الے مریضوں کی ہفتہ وار شرح فیصد ہےجو کہ پچھلے 118 دنوں سے 3 فیصد سے بھی کم ہے
ایک تاریخی کامیابی حاصل کرتے ہوئے بھارت میں کووڈ -19 سے بچاؤ کے لئے مجموعی ٹیکہ کاری کی تعداد 100 کروڑ کے سنگ میل کو پار کرگئی ہے۔ایک ٹویٹ میں وزیراعظم جناب نریندر مودی نے ملک کے لوگوں کو مبارکباد دی اوراس عظیم کامیابی کے حصول کے لئے کام کرنے پر ملک کی سائنٹفک برادری اور ہیلتھ پروفیشنلس کا شکریہ ادا کیا ۔
مرکزی وزیر صحت ڈاکٹر منسکھ مانڈویا نے بھی اس عظیم ہدف کو حاصل کرنے پر ملک کو مبارکباد دی۔
گزشتہ24 گھنٹے کے دوران 17,561 مریض شفایاب ہوئے ہیں،جس کے ساتھ ہی شفایاب ہونے والے افراد کی کل تعداد 3,34,95,808 تک پہنچ گئی۔
اس کے نتیجے کے طور پر ہندوستان میں شفایاب ہونے والوں کی شرح اس وقت 98.15 فیصد ہے،جو مارچ 2020 کے بعد سے اب تک کی سب سے زیادہ شرح ہے۔
مرکز اور ریاستوں اور مرکز کے زیر انتظام علاقوں کی طرف سے پائیدار اورمتحدہ کوششوں کے نتیجے میں روزانہ 50 ہزار سے کم نئے معاملات درج ہونے کا رجحان قائم ہے۔پچھلے لگاتار 116 دنوں سے اسی رجحان کی خبریں موصول ہوتی رہی ہیں ۔
گزشتہ 24 گھنٹے کے دوران 18454 نئے معاملات درج کئے گئے۔
اس وقت زیر علاج مریضوں کی کل تعداد2لاکھ کے نشان سے نیچے آکر 1,78,831 ہوگئی ہےجو کہ ملک کے کل متاثرہ معاملوں کا 0.52 فیصد ہے، جو مارچ 2020 کے بعد سے کم ہے ۔
ملک بھر میں طبی نمونوں کی جانچ کی تعداد میں برابر اضافہ کیاجارہا ہے۔گزشتہ24 گھنٹے کے دوران 12,47,506 ٹیسٹ کئے گئے۔ہندوستان میں اب تک مجموعی طور پر 59.57 کروڑ سے زیادہ  ٹیسٹ کئے جاچکے ہیں۔
پورے ملک میں ٹیسٹوں کی تعداد میں اضافہ کیاگیا ہے۔اسی کے ساتھ ہفتہ وار مثبت معاملات کی شرح 1.34 فیصد رہی۔جو کہ اس وقت گزشتہ 118دنوں سے لگاتار 3 فیصد سے بھی کم پر قائم ہے۔یومیہ مثبت معاملات کی شرح اس وقت 1.48 فیصد ہے۔ یومیہ مثبت معاملات کی شرح لگاتار 52 دنوں سے 3 فیصد سے نیچے رہی ہے اور لگاتار 135 دنوں سے 5 فیصد سے نیچے رہی ہے۔
وزارت دفاع
بھارتی بحریہ آزادی کے امرت مہوتسو کی تقریب میں باد بانی کشتیوں کی دوڑ اور پریڈ کا انعقاد کرے گی
نئی دلّی ،21 ستمبر / آزادی کے امرت مہوتسو کی تقریب کی سرگرمیوں کے ایک حصے کے طور پر بھارتی بحریہ نے ، انڈین نیول سیلنگ ایسوسی ایشن  کی سرپرستی میں باد بانی کشتیوں کی دوڑ اور باد بانی کشتیوں کی پریڈ کا منصوبہ بنایا ہے ، جو مقامی آبادی میں باد بانی کے کھیلوں کو مقبول بنانے کے لئے تینوں کمانوں کے صدر دفاتر میں منعقد کی جائیں گی ۔ پہلی تقریب 23 ستمبر ، 2021 ء کو ارناکولم کے چینل میں کوچی کے بھارتی بحریہ کے واٹر مین شپ ٹریننگ سینٹر میں منعقد کی جائے گی ۔ اس میں بحریہ کے 75 جوان شرکت کریں گے اور کشتی رانی کی اپنی صلاحیتوں کا مظاہرہ کریں گے ۔ بحریہ کی جنوبی کمان کے سربراہ ، فلیگ آفیسر کمانڈنگ ، اِس تقریب میں مہمانِ خصوصی ہوں گے ۔ کشتیوں کی دوڑ اور پریڈ میں بحریہ کی جنوبی کمان کے بھارتی بحریہ کے سمندری باد بانی جہاز ، باد بانی کشتیاں اور باد بانی ڈنگیاں شرکت کریں گی ۔
آزادی کے امرت مہوتسو پر کشتی رانی کی تقریب ممبئی اور وشاکھا پٹنم میں بالترتیب اکتوبر اور نومبر میں منعقد کی جائے گی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 9230
(Visitor Counter : 143
کابینہ
مرکزی کابینہ نے انڈیا پورٹس گلوبل لمیٹیڈ  کو ڈی پی ای رہنما خطوط کی اطلاق پذیری سے مستثنیٰ قرار دینے کو منظوری دی
نئی دلّی ، 26 فروری / وزیر اعظم جناب نریندر مودی کی صدارت میں مرکزی کابینہ نے انڈیا پورٹس گلوبل لمیٹیڈ  کو ڈی پی ای رہنما خطوط  کی اطلاق پذیری سے مستثنیٰ قرار دینے کو اپنی منظوری دے دی ہے ۔
انڈیا پورٹس گلوبل لمیٹیڈ  کو کمپنیز ایکٹ ، 2013 کے تحت ایران میں چاہ بہار کے شاہد بہشتی بندر گاہ کی ترقی اور انتظام و انصرام کے لئے جہاز رانی کی وزارت کے انتظامی کنٹرول والے جواہر لعل نہرو پورٹ ٹرسٹ  اور دین دیال پورٹ ٹرسٹ  ، [ سابقہ کاندلہ پورٹ ٹرسٹ  ] کے ذریعے مشترکہ طور پر ایک خصوصی مقاصد کی حامل کمپنی کی حیثیت سے قائم کیا گیا ہے ۔
مشترکہ جامع پلان آف ایکشن  سے امریکہ کے باہر ہو جانے کے بعد 29 اکتوبر ، 2018 ء کو امور خارجہ کی وزارت نے جہاز رانی کی وزارت کو امریکی پابندیوں کے ممکنہ اثرات سے جے این پی ٹی اور ڈی پی ٹی کو باہر رکھنے کا مشورہ دیا ۔
اس کے مطابق اور با اختیار کمیٹی کی منظوری کے ساتھ 17 دسمبر ، 2018 ء کو جے این پی ٹی اور ڈی پی ٹی کے تمام حصص کو ساگر مالا ڈیولپمنٹ کمپنی لمیٹیڈ  کے ذریعے خرید لیا گیا ہے ۔ ایس ڈی سی ایل مرکزی زمرے کی ایک سرکاری کمپنی  ہے۔ اس طرح سے آئی پی جی ایل ، ایس ڈی سی ایل کی ذیلی کمپنی ہونے کے ناطے مرکزی زمرے کی ایک سرکاری کمپنی بن گئی ہے ۔ اس کے نتیجے میں ڈی پی ای کے رہنما خطوط تکنیکی اعتبار سے آئی پی جی ایل کے لئے بھی نافذ العمل ہیں ۔
چونکہ چاہ بہار بندر گاہ اسٹریٹیجک مقاصد کے ساتھ ملک کا پہلا بیرونِ ملک بندر گاہی پروجیکٹ ہے ۔ لہٰذا ، آئی پی جی ایل کو جہاز رانی اور امور خارجہ کی وزارت کے احکامات کی تعمیل کرتے ہوئے ایک بورڈ مینجمنٹ والی کمپنی کی حیثیت سے کام کرنے کو جاری رکھنے کی اجازت دینے کی فوری ضرورت ہے ۔ اس کے لئے نافذ العمل ڈی پی ای رہنما خطوط کو پانچ سال کی مدت کے لئے کالعدم قرار دینا ضروری ہے ۔ اسی کے مطابق ، جہاز رانی کی وزارت نے آئی پی جی ایل کو ڈی ی ای رہنما خطوط کی اطلاق پذیری سے مستثنیٰ رکھنے کی درخواست کی تھی تاکہ پروجیکٹ پر موثر طریقے سے عمل آوری ہو سکے ۔
۔۔۔۔۔۔۔۔۔۔۔۔۔۔۔۔۔۔۔

U. No. 933
(
وزیراعظم کا دفتر
وزیر اعظم نےاروناچل پردیش میں شری انّ کے فوائد کو اجاگر کرنے والے ایک دکاندار کا ویڈیو ساجھا کیا
وزیر اعظم جناب نریندر مودی نے اروناچل پردیش میں شری انّ کے فوائد کو اجاگر کرنے والے ایک دکاندار کا ویڈیو ساجھا کیاہے۔
خواتین اور بچوں کی بہبود کی مرکزی وزیر محترمہ اسمرتی ایرانی کے ذریعہ اس دکاندار کے بارے میں ایک ٹوئیٹ کو از سر نو ٹوئیٹ کرتے ہوئے ،وزیر اعظم نے ٹوئیٹ کیا:
’’انہوں نے شری انّ کے فوائد کو بالکل درست طریقے سے نمایا ں کیا ہے۔‘‘